Dronning Astrids gate

Dronning Astrids gate (1–7B, 2) er en gate på Majorstuen i Oslo. Den går i en vinkel fra Vibes gate over til Bogstadveien. Gaten fikk sitt navn i 1901 og er oppkalt etter Dronning Astrid som var gift med Olav den hellige. Der gaten svinger ligger den lille parken som uformelt heter Dronning Astrids park.

Bygninger
Dronning Astrids gate 3 er adressen til et boligbygg i Oslo, ferdig reist i 1994, tegnet av Gunnarsjaa + Kolstad AS Arkitekter MNAL med arkitekt Jan Terje Iversen. Boligblokken ble oppført for grosserer Thomas Wilmers legat.

Bygningen har seks etasjer og en tilbaketrukket overetasje. Det er en betongkonstruksjon med fasader forblendet med gul teglstein. Toppetasjen har metallpanel. Taket er flatt. Vindusutformingen er variert og balkongene har avrundete hjørne og delvis karnapper.

Bygningen har små, men romslige leiligheter og er beregnet på enslige kvinner.

Bilder av bygninger

Referanser

Litteratur 
 Bruun, Ole Daniel; Arkitektur i Oslo, annen utgave Oslo 2008, nr1242 side 265 ISBN 978-82-573-1945-8 (om bygningen Dronning Astrids gate 3)
 MUR nr. 3 1995 (om bygningen Dronning Astrids gate 3)

Eksterne lenker
 Dronning Astrids gate 3 hos Bygg uten grenser 

Veier i Oslo
Veier i bydel Frogner
Veier i Oslo oppkalt etter kvinner